stanford-oval/wikipedia huggingface dataset:
Mystikko (sarjakuvahahmo)
Mystikko muissa medioissa > Elokuvat

Mystikko esiintyy kaikissa kolmessa Ryhmä-X-elokuvassa ( X-Men, X-Men 2, X-Men: Viimeinen kohtaaminen), joissa häntä esitti Rebecca Romijn-Stamos. Mystikko esiintyy myös parodiaelokuvassa Epic Movie, jossa häntä esitti Carmen Electra. Elokuvissa X-Men: First Class, X-Men: Days of Future Past ja X-Men: Apocalypse häntä näyttelee Jennifer Lawrence
Motorola Xoom

Motorola Xoom on Motorolan valmistama tabletti. Alun perin siinä on Android 3.0 -käyttöjärjestelmä. Sen voi päivittää Android 4.0:aan. Myöhemmin on julkaistu Xyboard eli Xoom 2. Paketin mukana tulee kynä ja tablettiin voi ostaa lisävarusteita, kuten näppäimistön.
Murakami

Murakami voi tarkoittaa:
Maantiede

Murakami, Japanin kaupunki Niigatan prefektuurissa
Murakamin daimiokunta, Japanin entinen daimiokunta
Henkilöt

Murakami (926–967), Japanin 62. keisari
Glen Murakami (s. 1968), yhdysvaltalainen animaatiosarjojen tuottaja ja animaattori
Haruki Murakami (s. 1949), japanilainen kirjailija
Jimmy Murakami (1933–2014), japanilainen animaattori ja elokuvaohjaaja, yksi Fred Wolf Films-yhtiön (aik. Murakami • Wolf • Swenson) perustajista
Kanako Murakami (s. 1994), japanilainen taitoluistelija
Ryū Murakami (s. 1952), japanilainen kirjailija ja elokuvantekijä
Takashi Murakami (s. 1962), japanilainen nykytaiteilija
Yukifumi Murakami (s. 1979), japanilainen keihäänheittäjä
Muuta

Ikeya–Murakami, pitkäjaksoinen komeetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murakami”, voi hakea sivunnimihaulla, laajalla sivunnimihaulla tai tekstihaulla.
Michael Gambon

| Michael Gambon |
| --- | --- |
 Michael Gambon vuonna 2013.
Henkilötiedot
Koko nimi:  Sir Michael John Gambon
Syntynyt: 19. lokakuuta 1940 Dublin, Irlanti
Kuollut: 27. syyskuuta 2023 (82 vuotta)
Näyttelijä
Aktiivisena:  1962–2019
Merkittävät roolit:  Albus Dumbledore (Harry Potter -elokuvat)
 Nimikirjoitus
Aiheesta muualla
IMDb 
Elonet
Michael John Gambon (19. lokakuuta 1940 Dublin, Irlanti – 27. syyskuuta 2023) oli brittiläis-irlantilainen näyttelijä ja ääninäyttelijä, joka työskenteli niin näyttämöllä, elokuvissa kuin televisiossakin.
Elämä ja ura > Nuoruus

Gambon syntyi vuonna 1940 Dublinin Cabrassa. Perhe asettui toisen maailmansodan jälkeen Britanniaan, missä Gambon kävi myös koulunsa. Hän jätti koulun 15-vuotiaana ja meni oppipoikana Vickers-Armstrongsille tullakseen työkalusepäksi.
Elämä ja ura > Uran alku teatterissa

Gambon kiinnostui näyttelemisestä ja lähetti Dublinin Gate Theatreen keksityn ansioluettelon ja sai sieltä 1962 ensimmäisen ammattilaisroolinsa näytelmästä Othello. Palattuaan Lontooseen Gambon kävi William Gaskillin improvisaatiokursseilla. Tämä myös johdatti Gambonin Laurence Olivierin uuteen kansallisteatteriin, missä Gambon näytteli neljän vuoden ajan.
Olivierin neuvosta Gambon vaihtoi 1967 Birminghamin repertuaariteatteriin saadakseen suurempia rooleja. Siellä hän näytteli 27-vuotiaana ensimmäisen pääroolinsa Othellona. Gambonin varsinainen läpimurto tuli 1970-luvulla, kun ohjaajaksi ryhtynyt näyttelijä Eric Thompson valitsi hänet Alan Ayckbournin The Norman Conquests -trilogiaan. Tämä johti edelleen yhteistyöhön Ayckbournin kanssa, ja 1970-luvulla Gambon oli myös Simon Grayn vakionäyttelijöitä.
Kriitikko Michael Billingtonin mukaan Gambonin 1980-luvun paras roolisuoritus oli Arthur Millerin näytelmässä Näköala sillalta, jota esitettiin kansallisteatterissa Ayckbournin ohjaamana. Gambon palkittiin siitä Olivier-palkinnolla. Hän oli saanut ensimmäisen Olivierinsa kaksi vuotta aiemmin näytelmästä A Chorus of Disapproval, ja kolmannen hän voitti 1990 näytelmästä Man of the Moment.
Elämä ja ura > Teatterissa, televisiossa ja elokuvissa

Gambonin ensimmäinen elokuva oli ollut vuoden 1965 Othello. Sen jälkeen hän teki myös useita televisiorooleja, ja televisiossa hän sai ensimmäisen kerran huomiota mysteerisarjasta Laulava salapoliisi, missä hän näytteli psoriasista sairastavaa romaanikirjailijaa. Siitä hän sai Baftan televisiopalkinnon parhaana näyttelijänä. Toisen Baftansa Gambon voitti televisiosarjasta Vaimoja ja tyttäriä (1999), kolmannen sarjasta Longitude – pituusaste (2000) ja neljännen sarjasta Sukupuu (2001).
Laulava salapoliisi johdatti Gambonin myös moniin huomattaviin elokuvarooleihin. Uransa loppuvaiheessa Gambon tasapainoilikin teatteri-, televisio- ja elokuvauran välillä.
Gambon näytteli Peter Greenawayn arthouse-elokuvassa Kokki, varas, vaimo ja rakastaja (1989), ja sen jälkeen hänellä oli muun muassa roolit Päättömässä ratsumiehessä, elokuvassa The Insider – sisäpiirissä ja Gosford Parkissa. Vuonna 2004 Gambon peri Albus Dumbledoren osan Harry Potter -elokuvissa Richard Harrisilta, joka kuoli vuonna 2002. Gambon näytteli Dumblerodea kuudessa Harry Potter -elokuvassa. Gambon oli ymös kertoja Coenin veljesten elokuvassa Hail, Caesar! (2016) ja ääninäytteli kahdessa Paddington-elokuvassa.
Gambon vetäytyi 2015 teatterista heikkenevän terveyden ja muistiongelmien takia. Hän oli joutunut jo tuota ennen usean vuoden ajan käyttämään kuuloketta, johon sai vuorosanansa, jos hän unohtaisi ne. Tästä huolimatta hän teki 2010-luvulla vielä monia arvostettuja teatterirooleja.
Huomionosoitukset

Vuonna 1992 hänet nimitettiin komentajaksi (CBE), ja kuusi vuotta myöhemmin hänet lyötiin ritariksi.
Yksityiselämä

Gambon ei pitänyt yksityiselämäänsä esillä julkisuudessa. Hän oli kuitenkin vuodesta 1962 vuoteen 2002 naimisissa Anne Millerin kanssa. He saivat yhden lapsen vuonna 1964. Gambon jätti vaimonsa 2002 ja aloitti pian sen jälkeen suhteen Philippa Hartin kanssa. Heille syntyi kaksi lasta (s. 2007 ja 2009).
Gambon kuoli 27. syyskuuta 2023 keuhkokuumeseen.
Aiheesta muualla

Kuvia tai muita tiedostoja aiheesta Michael Gambon Wikimedia Commonsissa
Michael Gambon Internet Movie Databasessa. (englanniksi)
Nauha (voimisteluväline)

Cervenkova esiintyy nauhan kanssa
Nauha on yksi vanhimmista rytmisen kilpavoimistelun välineistä. Se on kepin päässä oleva  kuusi metriä pitkä silkkinen nauha. Juniorit käyttävät joskus myös viisimetristä nauhaa. Sen leveys on 4-6 cm ja paino 35 grammaa. Keppi on ainakin sentin levyinen ja 50-60 cm pitkä. Sitä voi käyttää erilaisissa esityksissä.
Aiheesta muualla

Wikimedia Commonsissa on kuvia tai muita tiedostoja aiheesta .
Rytmisen voimistelun historiaa (Arkistoitu – Internet Archive) TUL
Neuhausen

Neuhausen on kymmenien saksankielisten paikkojen nimi. Näitä ovat muun muassa:
Gurjevsk, kaupunki Kaliningradin alueella, Itä-Preussia vuoteen 1945 nimellä Neuhausen
Neuhausen am Rheinfall, kaupunki Sveitsissä, vuoteen 1938 Neuhausen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neuhausen”, voi hakea sivunnimihaulla, laajalla sivunnimihaulla tai tekstihaulla.
Neufchâtel (juusto)

Neufchâtel.
Neufchâtel on puolikova ranskalainen homejuusto Ylä-Normandian alueelta, Neufchâtel-en-Brayn kaupungista. Juusto valmistetaan lehmänmaidosta, ja se on väriltään valkoinen.
Juusto on ollut ranskalaisten alkuperämääräysten (appellation d'origine contrôlée) suojaama vuodesta 1969, joten Neufchâtel-nimellä saa kutsua ainoastaan alkuperämääräyksissä määritellyllä alueella valmistettua juustoa.
Juustoa on todennäköisesti valmistettu jo 600-luvulla ja varmasti ainakin vuodesta 1050 lähtien. Varsinaisesti juuston maine alkoi kuitenkin levitä vasta vuonna 1880, jolloin Isidore Lefebvren perusti juustolan, jonka valmistamaa Neufchâtelia ryhdyttiin myymään esimerkiksi Harrodsin tavaratalossa Lontoossa.
Wikimedia Commonsissa on kuvia tai muita tiedostoja aiheesta .
Natzwiller

| Natzwiller |
| --- | --- |
 Näkymä Natzwilleriin
 vaakuna
 Natzwiller
 Koordinaatit: 48°26′19″N, 07°15′15″E 
Valtio:  Ranska
Alue:  Grand Est
Departementti:  Bas-Rhin
Arrondissementti:  Molsheim
Pinta-ala:  
 – Kokonaispinta-ala:  7,29 km²
Väkiluku (2013):  578
 – Väestötiheys:  79,3 as./km²
Postinumero:  67130
Infobox OKVirheellinen NIMI-arvo: 
Natzwiller on kunta ja kylä Alsacen alueen Bas-Rhinin departementissa Ranskan koilliskulmassa. Siellä on arviolta 578 asukasta (vuonna 2013) ja sen pinta-ala on 7,29 neliökilometriä.
Natzwillerin vuoristoinen kunta kuuluu yhteisnimeltään Bruchejoen laaksoksi (La vallée de la Bruche) kutsuttuun alueeseen. Kylä on yksi suosituimmista matkailukohteista alueella, jossa sijaitsee muun muassa 1 099-metrinen Champ du Feu -vuorenhuippu.
Natzwillerissä oli toisen maailmansodan aikana ainoa Ranskassa sijainnut saksalaisten keskitysleiri Natzweiler-Struthof, joka on säilytetty muistomerkkinä ja laajennettu karkotettujen vastarintaliikkeen edustajien historiaa esittelevällä museolla (ransk. Le Centre européen du résistant déporté, CERD).
Natzwillerin naapurikunnat ovat luoteessa Barembach, koillisessa Grendelbruch, idässä ja etelässä Neuviller-la-roche sekä lounaassa Wildersbach ja Rothau.
Vanha tekstiilitehdas.
Panoraama kylästä.
Keskitysleirin polttouunirakennuksia.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan sivusto (ranskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Natzwiller
Käännös suomeksi
Ne Luumäet (albumi)

| Ne Luumäet Ne Luumäet |
| --- | --- | --- |

Studioalbumin tiedot
 Äänitetty : kevät 1986 AD Music, Helsinki
 Julkaistu: 1986
 Formaatti: LP
 Tuottaja(t): Ne Luumäet
 Tyylilaji: ramopunk
 Kesto: 29.41
 Levy-yhtiö: Euros
Ne Luumäet -yhtyeen muut julkaisut
|   | Ne Luumäet 1986 | Verta ja luita 1989 |
Ne Luumäet oli Ne Luumäet -yhtyeen debyyttialbumi. Se julkaistiin vuonna 1986. Albumin kansikuva mukailee Ramones-yhtyeen Rocket to Russia -levyn kantta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen kappale | Kesto |  |  |  |  |  |  |
| 1. | Sam pani kai jotain juomaani | Somebody Put Something in My Drink | 3.10 |  |  |  |  |  |  |
| 2. | Oi oi en jättää sua voi | Oh Oh I Love Her So | 1.51 |  |  |  |  |  |  |
| 3. | Kretiinit lentää | Cretin Hop | 1.50 |  |  |  |  |  |  |
| 4. | Siinä on punk Kari | Sheena Is a Punk Rocker | 2.27 |  |  |  |  |  |  |
| 5. | Mä haluun rauhottua | I Wanna Be Sedated | 2.30 |  |  |  |  |  |  |
| 6. | Sussu on pääntakoja | Suzy Is a Headbanger | 1.59 |  |  |  |  |  |  |
| 7. | Naulapää | Pinhead | 2.34 |  |  |  |  |  |  |
| 8. | Lumiukko bop | Blitzkrieg Bop | 1.59 |  |  |  |  |  |  |
| 9. | Pamauta pentua | Beat on the Brat | 2.25 |  |  |  |  |  |  |
| 10. | Nuori vihannes | Teenage Lobotomy | 1.55 |  |  |  |  |  |  |
| 11. | Hiekkaa Hietarannan | Rockaway Beach | 1.59 |  |  |  |  |  |  |
| 12. | Kommari | Commando | 1.43 |  |  |  |  |  |  |
| 13. | Mä en enää haluu nähdä sua | I Don’t Wanna Walk Around with You | 1.30 |  |  |  |  |  |  |
| 14. | Maailmanvalloitus | Today Your Love, Tomorrow the World | 1.49 |  |  |  |  |  |  |
Aiheesta muualla

Ne Luumäet finnmusic.net -sivustolla
Nittedalin kirkko

| Nittedalin kirkko Nittedal kirke |
| --- | --- |
 Kirkko vuonna 2012.
Sijainti:  Nittedal, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1869
Suunnittelija:  Jacob Wilhelm Nordan
Materiaali:  puu
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nittedalin kirkko (norj. Nittedal kirke) on Nittedalin kunnassa Akershusin läänissä Norjassa sijaitseva puinen pitkäkirkko vuodelta 1869.
Aiheesta muualla

Kuvia tai muita tiedostoja aiheesta Nittedalin kirkko Wikimedia Commonsissa
Nauhakolibrinpapu

| Nauhakolibrinpapu |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Kolibrinpavut Sesbania
Laji::  grandiflora
Kaksiosainen nimi
 Sesbania grandiflora  (L.) Pers. 
Katso myös
   Nauhakolibrinpapu Wikispeciesissä   Nauhakolibrinpapu Commonsissa 
Infobox OKNimi-testi OK: 
Nauhakolibrinpapu (Sesbania grandiflora) on pienikokoinen tropiikissa kasvava puu. Sen tarkkaa alkuperää ei tiedetä, mutta sitä pidetään monissa Aasian maissa alkuperäisenä. Puun lehtiä käytetään karjan ravintona, ja vanhempien puiden puuainesta voidaan käyttää rakentamiseen ja puusepäntyöhön. Polttopuuksi se on huonoa, varsinkin nuorena.
Aiheesta muualla

Kassu – Kasvien suomenkieliset nimet: Nauhakolibrinpapu (Sesbania grandiflora)
ITIS: Sesbania grandiflora (englanniksi)
United States Department of Agriculture (USDA): Sesbania grandiflora (englanniksi)
Flora of China: Sesbania grandiflora (englanniksi)
Centre for Agriculture and Biosciences International (CABI): Sesbania grandiflora (agati) (englanniksi)
Plants For A Future (PFAF): Sesbania grandiflora (englanniksi)
Motovert

Motovertin valmistaman pitbiken "knobby tire"
Motovert on australialainen motocross-pyörien valmistaja, joka tekee kaikenlaisia crosseja esimerkiksi  pitbikejä, enduroita, mopoja, kevytmoottoripyöriä ja freestyle pyöriä. Motovertillä eri malleja ovat Pro ja Expert.
Aiheesta muualla

http://www.motovert.com.au/
Mounira Mitchala

Mounira Mitchala (s. 19. syyskuuta 1979 N'Djamena) on tšadilainen laulaja-lauluntekijä. Hänen laulukielensä on arabia.
Mitchalan isä, Tšadin yliopiston rehtorinakin toiminut kielitieteilijä Khalil Alio joutui Hissène Habrén hallinnon aikana lähtemään perheineen maanpakoon ensin Saksaan ja sitten Nigeriaan vuoteen 1992 saakka. Mitchala oli jo ennen paluuta Tšadiin saanut isältään perehdytystä tšadilaisiin tyyleihin sekä yhdysvaltalaiseen bluesiin ja jazziin. Vuonna 1999 Mitchala pääsi opiskelemaan oikeustiedettä. Vuonna 2000 hän esiintyi H'Sao-yhtyeen jäsenen Calebin kanssa. Mitchala jatkoi opintojaan samalla kun konsertoi säännöllisesti N'Djamenassa. Hän pääsi laulamaan Tšadin kautta kulkeneiden kansainvälisten artistien, kuten Ismaël Lôn, Tiken Jah Fakolyn ja Oumou Sangaren taustalla.
Vuonna 2004 Mitchala sai työpaikan oikeusistuimesta N'Djamenasta ja jatkoi tämän työn lomassa musiikillista toimintaansa. Vuonna 2005 hän tapasi DJ Frédéric Gallianon, joka valitsi hänet Tšadin edustajaksi African Divas -projektiinsa. Musiques Métisses -festivaalin johtaja Christian Mousset kutsui Mitchalan Ranskaan, jossa tämä levytti ensialbuminsa (Talou Léna, 2007). Joulukuussa 2007 Salif Keïta ja RFI:n tuomaristo nimesivät Mitchalan RFI:n tulokaspalkinnon saajaksi Conakryssa. Tämän jälkeen laulaja teki kiertueen Länsi-Afrikassa ja Euroopassa. Keväällä 2011 hän palasi studioon äänittämään Chili Houritki -albumia, joka ilmestyi maaliskuussa 2012. Samana vuonna hänelle myönnettiin Abidjanissa Kora-palkinto. Vuonna 2014 Mitchala sai Etelä-Afrikassa African Francophone Awardin (AFASA).
Mitchalan sisko on runoilija, kuvataiteilija Salma Khalil.
Mounir Zeghdoud

| Henkilötiedot |
| --- | --- | --- |
Syntymäaika: 18. marraskuuta 1970 (ikä 53)
Syntymäpaikka: Constantine, Algeria
Pelipaikka: puolustaja
Pituus: 185 senttimetriä
Seurat
| Vuodet | Seura | O (M) |
| 1988–1994 1994–1995 1995–1997 1997–2007 2007–2009 | MO Constantine CS Constantine USM Aïn Beïda USM Alger JSM Béjaïa |    107 (0) |
Maajoukkue
| 1997–2004 |  Algeria | 34 (0) |
 Seurajoukkueuran tilastot kattavat vain kansalliset sarjat.
Mounir Zeghdoud (s. 18. marraskuuta 1970 Constantine) on algerialainen entinen jalkapalloilija. Puolustajana pelannut Zeghdoud edusti Algerian maajoukkuetta vuosien 1998, 2000 ja 2002 Afrikan kisoissa. Hän vietti koko uransa Algeriassa, jossa Zeghdoud voitti muun muassa Algerian mestaruuden, sekä Algerian cupin.
Sisällissodan naiskaartit

Sisällissodan naiskaartit – Suomalaisnaiset aseissa 1918 on Tuomas Hopun keväällä 2017 julkaisema tietokirja. Sen kustantaja on Gummerus.
Sisällissodan naiskaartit käsittelee punaisten naisten asekaartien toimintaa Suomen sisällissodassa. Teoksessa koottiin ensimmäisen kerran yhteen tiedot sisällissodan naistaistelijoista, joista muodostetaan kokonaiskuva erittelemällä yksityiskohtaisesti laaja aineisto. Helsingin Sanomissa kirjaa luonnehdittiin “ikään kuin sisarteokseksi” Tiina Lintusen kirjalle Punaisten naisten tiet.
Sisälmyssaari

Sisälmyssaari voi viitata ainakin seuraaviin saariin:
Sisälmyssaari, saari Rautalammilla Pohjois-Savon maakunnassa
Sisälmyssaari, saari Ylöjärvellä Pirkanmaan maakunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sisälmyssaari”, voi hakea sivunnimihaulla, laajalla sivunnimihaulla tai tekstihaulla.
Miguel Veloso

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miguel Luís Pinto Veloso
Syntymäaika: 11. toukokuuta 1986 (ikä 38)
Syntymäpaikka: Coimbra, Portugali
Pelipaikka: keskikenttäpelaaja
Pituus: 180 cm
Paino: 79 kg
Seura
Seura: Genoa
Pelinumero: 44
Junioriseurat
1994–1999: Benfica
1999–2000: CAC Pontinha
2000–2005: Sporting CP
Seurat
| Vuodet | Seura | O | (M) |
| 2005–2010 | Sporting CP | 98 | (4) |
| 2005–2006 | → Olivais Moscavide (laina) | 28 | (7) |
| 2010–2012 | Genoa | 49 | (2) |
| 2012–2016 | Dynamo Kiova | 78 | (6) |
| 2016– | Genoa | 23 | (0) |
| Yhteensä | Yhteensä | 276 | (19) |
Maajoukkue
| 2006–2008 | Portugali U21 | 10 | (1) |
| 2007–2015 | Portugali | 56 | (3) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2017.  Maajoukkueuran tilastot päivitetty 18. heinäkuuta 2017.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Pronssia | Ukraina/Puola 2012 |  |  |
Miguel Luís Pinto Veloso (s. 11. toukokuuta 1986 Coimbra, Portugali) on portugalilainen jalkapalloilija. Hän edustaa Serie A:ssa pelaavaa Genoaa. Pelipaikaltaan Veloso on keskikenttäpelaaja.
Seurajoukkueura

Veloso aloitti uransa Benfican junioreissa, jossa hänen isänsäkin nousi aikoinaan kuuluisaksi. 14-vuotiaana Veloso vaihtoi kuitenkin seuraa Sporting Lissaboniin, jonka junioreissa hän pelasi seuraavat viisi vuotta. Kaudella 2004–2005 Veloso pääsi harjoittelemaan edustusjoukkueen kanssa, mutta pääsarjapelejä ei hänelle vielä tullut.
Hänet lainattiin Sportingista kaudeksi 2005–2006 Olivais Moscavideen, joka pelasi Portugalin toiseksi korkeimmalla sarjatasolla. Hyvin menneen kauden jälkeen Veloso palasi takaisin Sportingiin. Ensimmäisenä kautenaan Sportingin edustusjoukkueessa Velosolla oli vaikeuksia päästä joukkueen avauskokoonpanoon. Vaikeuksista huolimatta Veloso pelasi edustusjoukkueen mukana lähes koko kauden.
Kauden aikana Veloso pääsi tekemään debyyttinsä myös Mestarien liigassa, ja pelasi vakuuttavasti ensimmäisessä ottelussaan italialaista Internazionalea vastaan. Ottelu päättyi Sportingin 1–0-kotivoittoon. Hän pysäytti muun muassa vierasjoukkueen paidassa pelanneen Luis Figon, jonka kotiinpaluusta oli puhuttu ennen ottelua. Kaudella 2007–2008 Veloso pelasi pääosin keskikentän pohjalla yhdessä João Moutinhon kanssa.
30. heinäkuuta 2010 hän siirtyi italialaisseura Genoaan. Osana kauppaa Alberto Zapater matkasi Sportingiin.
Maajoukkueura

14. elokuuta 2007 Veloso sai kutsun ensimmäistä kertaa Portugalin maajoukkueeseen vuoden 2008 EM-kilpailuiden karsintaotteluun Armeniaa vastaan. Ensimmäisen maaottelunsa hän pelasi 13. lokakuuta 2007 Azerbaidžania vastaan.
Vuoden 2008 EM-kilpailuiden lopputurnauksessa Veloso pelasi yhdessä ottelussa Sveitsiä vastaan. Hänet valittiin myös vuoden 2010 MM-kilpailuihin, jotka pelattiin Etelä-Afrikassa. Portugali eteni kilpailuissa neljännesvälieriin, jossa se kohtasi tappiollisesti Espanjan.
Saavutukset

Sporting CP
Portugalin cup (2): 2006–2007, 2007–2008
Supertaça Cândido de Oliveira (2): 2007, 2008
Dynamo Kiova
Ukrainan valioliiga (2): 2014–2015, 2015–2016
Ukrainan cup (2): 2013–2014, 2014–2015
Portugalin maajoukkue
Alle 17-vuotiaiden EM-kilpailut: 2003
Aiheesta muualla

Veloson esittely ja tilastot Zerozero-sivustolla
Portugalin joukkue – Jalkapallon EM-kilpailut 2008
1 Ricardo |
2 Ferreira |
3 Alves |
4 Bosingwa |
5 Meira |
6 Meireles |
7 Ronaldo |
8 Petit |
9 Almeida |
10 Moutinho |
11 Simão |
12 Nuno |
13 Miguel |
14 Ribeiro |
15 Pepe |
16 Carvalho |
17 Quaresma |
18 Veloso |
19 Nani |
20 Deco |
21 Nuno Gomes |
22 Patrício |
23 Postiga |
Valmentaja Scolari
Portugalin joukkue – Jalkapallon MM-kilpailut 2010
1 Eduardo |
2 Alves |
3 Ferreira |
4 Rolando |
5 Duda |
6 Carvalho |
7 Ronaldo |
8 Mendes |
9 Liédson |
10 Danny |
11 Simão |
12 Beto |
13 Miguel |
14 Veloso |
15 Pepe |
16 Meireles |
17 Amorim |
18 Almeida |
19 Tiago |
20 Deco |
21 Costa |
22 Fernandes |
23 Coentrão |
Valmentaja Queiroz
Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento
Portugalin joukkue – Jalkapallon MM-kilpailut 2014
1 Eduardo |
2 Alves |
3 Pepe |
4 Veloso |
5 Coentrão |
6 Carvalho |
7 Ronaldo |
8 Moutinho |
9 H. Almeida |
10 Vieirinha |
11 Éder |
12 Patrício |
13 Costa |
14 Neto |
15 Silva |
16 Meireles |
17 Nani |
18 Varela |
19 A. Almeida |
20 Amorim |
21 Pereira |
22 Beto |
23 Postiga |
Valmentaja Bento
Molskis, sanoi Eemeli, molskis!

| Molskis, sanoi Eemeli, molskis! |
| --- | --- |
 Elokuvan juliste.
Ohjaaja:  Ville Salminen
Käsikirjoittaja:  Reino Helismaa
Tuottaja:  Toivo Särkkä
Säveltäjä:  Toivo Kärki
Pääosat:  Eemeli
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  16. joulukuuta 1960
Kesto:  81 min
Alkuperäiskieli:  suomi
Edeltäjä:  Oho, sanoi Eemeli
Seuraaja:  ”Ei se mitään!” sanoi Eemeli
Aiheesta muualla
IMDb 
Elonet
Infobox OKNimi-testi OK: 
Molskis, sanoi Eemeli, molskis! on suomalainen elokuva vuodelta 1960, jonka on ohjannut Ville Salminen. Elokuva on kolmesta Eemeli-elokuvasta toinen.
Juoni

Eemeli on aikamiespoika. Verottajalla on mielestään saatavia Eemeliltä jonka ei auta muu kuin paeta ja yrittää kaupungista työnteolla ansaita puuttuvat rahat. Vossikkakuskina kaupungissa Eemeli auttelee monia ihmisiä heidän murheissaan. Lopussa selviää, että verottajan tavoittelema henkilö on nimeltään Emil, josta Eemeli toteaa nimensä olevan ihan pelkkä Eemeli. Säästyneet rahat Eemeli antaa iäkkäille vanhemmilleen ja käskee herättää vasta sitten, kun ne loppuvat.
Arviot

Elokuva sai tyrmääviä arvioita monelta taholta. Kärkevimmin kirjoitti Peter von Bagh (Kaleva): ”Filmi on monen lahjattomuuden huolimattoman työn summa”, mutta hyvääkin elokuvassa nähtiin: ”siinä on oikein mukava pieni juoni, joka näytellään kotoisen lupsakasti, paikoin herttaisesti” (Helmi Neva, Satakunnan Kansa).
Sobrante Ridgen luonnonsuojelualue

| --- | --- |
Sijainti:  Richmond, Kalifornia Yhdysvallat
Pinta-ala:  1,1 km²
| --- | --- |
Nimi alkuperäiskielellä:  Sobrante Ridge Regional Park
Tyyppi:  Puisto 
muokkaa - muokkaa wikitekstiä - muokkaa Wikidataa
Sobrante Ridgen luonnonsuojelualue (engl. Sobrante Ridge Regional Park) on Richmondissa Kaliforniassa sijaitseva luonnonsuojelualue. Sen pinta-ala on noin 1,1 neliökilometriä. Sobrante Bridgessä kasvaa muun muassa erittäin harvinainen Arctostaphylos pallida -niminen kanervakasvi.